Пенчо Славейков
В път застигна ме и с мен…

chitanka.info

В път застигна ме и с мен

път държа юнак напети —

ясний млян на младостта

в погледа му весел свети.

И, като пред свой, пред мен

ред поредом изповяда

и помисли и мечти,

що му милват сърце младо.

Де е бил и как живял

в чужди край, при чужди хора —

как го чака и купней

дома жадена изгора.

В път застигна ме — сред път

за към село сви юнака…

Мудно към дома вървях —

тамо никой ме не чака.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.